APSTIPRINĀTS:

Ar Madonas novada pašvaldības domes

15.02.2022. lēmumu Nr. 95

(Prot. Nr. 3, 26. p.)

**Cesvaines Kultūras nama**

**NOLIKUMS**

**I. Vispārīgie noteikumi**

* 1. Cesvaines kultūras nams (turpmāk tekstā Kultūras nams) ir Madonas novada pašvaldības Cesvaines apvienības pārvaldes (turpmāk tekstā PĀRVALDE) struktūrvienība, kura izveidota, lai īstenotu likumā „Par pašvaldībām” norādītās pašvaldības funkcijas – rūpēties par kultūru, sekmēt tradicionālo kultūras vērtību saglabāšanu un tautas jaunrades attīstību Cesvaines apvienībā.
	2. Kultūras nams savā darbībā ievēro normatīvos aktus, domes lēmumus, šo nolikumu, PĀRVALDES izdotos rīkojumus un Madonas novada pašvaldības Attīstības nodaļas vecākā speciālista kultūras jomā rīkojumus.
	3. Kultūras namA darbības metodisko vadību veic Madonas novada pašvaldības Attīstības nodaļas vecākais speciālists kultūras jomā.
	4. Kultūras nama darbība tiek finansēta no Pārvaldei apstiprinātajiem Madonas novada pašvaldības budžeta līdzekļiem.
	5. Kultūras nama adrese ir Pils iela 8, Cesvaine, Madonas novads, LV-4871

**II. Kultūras nama uzdevumi**

* 1. Kultūras nama darbības uzdevumi ir:
		1. veidot daudzveidīgu un kvalitatīvu kultūras piedāvājumu atbilstoši attiecīgās teritorijas visu paaudžu un sociālo grupu iedzīvotājiem;
		2. uzturēt un izkopt pilsoniskās kultūras daudzveidību;
		3. nodrošināt nacionālās un vietējās kultūras vērtību un tradīciju pārmantošanu;
		4. veicināt starpkultūru dialogu un sadarbību;
		5. veidot labvēlīgu vidi jaunradei, sociālajai līdzdalībai un mūžizglītības procesam savā pagastā;
		6. amatiermākslas kolektīvu darbības organizēšana un koordinēšana, to iesaistīšana vietējās, reģionālās, valsts un starptautiskās kultūras norisē;
		7. profesionālās mākslas pieejamības nodrošināšana pagasta iedzīvotājiem finansiālo iespēju robežās;
		8. valsts svētku, kultūrvēsturisko un tradicionālo svētku organizēšana pagasta iedzīvotājiem;
		9. koncertu, izrāžu, izstāžu u.c. kultūras pasākumu organizēšana pagasta iedzīvotājiem;
		10. atpūtas un izklaides pasākumu organizēšana dažādu sociālo un interešu grupu auditorijām;
		11. brīvdabas pasākumu organizēšana pagasta/apvienības estrādē vai citās pagasta/apvienības vietās, to saskaņojot ar PĀRVALDI;
		12. amatiermākslas kolektīvu vadītāju un speciālistu profesionālās tālākizglītības un radošās izaugsmes veicināšana;
		13. sadarbība ar citu pagastu/apvienību, novadu tautas mākslas kolektīviem, kultūras iestādēm;
		14. Madonas novada pašvaldības domes apstiprinātu maksas pakalpojumu sniegšana.

**III. Kultūras nama vadītājs**

3.1. KULTŪRAS NAMA darbu vada tā vadītājs (turpmāk tekstā Vadītājs), kuru pieņem un atbrīvo no darba PĀRVALDES vadītājs;

3.2. Kultūras nama darbiniekus pieņem darbā un atbrīvo no darba Pārvaldes vadītājs;

3.3. Kultūras nama Vadītājs savas kompetences ietvaros:

3.3.1. vada, organizē un ir atbildīgs par Kultūras nama darbu, nodrošina tā darbības nepārtrauktību;

3.3.2. atbild par funkciju veikšanu atbilstoši spēkā esošajiem normatīvajiem aktiem, Madonas novada pašvaldības domes lēmumiem, pārvaldes, Madonas novada pašvaldības Attīstības nodaļas vecākā speciālista kultūras jomā rīkojumiem;

3.3.3. izstrādā gada kultūras aktivitāšu plānu, saskaņojot tos ar PĀRVALDI un Madonas novada pašvaldības Attīstības nodaļas vecāko speciālistu kultūras jomā;

3.3.4. dokumentē KULTŪRAS NAMA radošo, izglītojošo un saimniecisko darbību; izstrādā Kultūras nama darbības plānu un sastāda kultūras nama gada budžeta projektu iesniegšanai PĀRVALDĒ;

3.3.5. nodrošina kultūras nama un tam piesaistīto citu telpu dekorēšanu un noformēšanu atbilstoši pasākumam;

3.3.6. pārstāv Kultūras namU valsts un pašvaldību iestādēs, citās institūcijās attiecībās ar juridiskām un fiziskām personām;

3.3.7. rīkojas ar Kultūras nama finanšu līdzekļiem un valdījumā nodoto mantu. Atbild par Kultūras namam nodotās Pārvaldes mantas, materiālo vērtību uzskaiti un saglabāšanu, atbild par Kultūras nama resursu lietderīgu izmantošanu;

3.3.8. noteiktā kārtībā sniedz pārskatus un informāciju par KULTŪRAS NAMA darbību PĀRVALDEI, Madonas novada pašvaldībai, kā arī ievada informāciju Latvijas Kultūras kartē;

3.3.9. sniedz informāciju un priekšlikumus PĀRVALDEI par Kultūras nama darbības jautājumiem;

3.3.10. izstrādā un sniedz PĀRVALDES vadītājam apstiprināšanai Kultūras nama iekšējās kārtības noteikumus un uzrauga to ievērošanu;

3.3.11. risina jautājumus un sniedz atbildes uz priekšlikumiem un sūdzībām, kas saistīti ar Kultūras nama darbu;

3.3.12. veic citas darbības Kultūras nama funkciju īstenošanai.

**IV. Nolikuma stāšanās spēkā**

4.1. Nolikums stājas spēkā ar tā apstiprināšanas brīdi;

4.2. Ierosināt veikt grozījumus šajā nolikumā ir tiesīgs KULTŪRAS NAMA Vadītājs, PĀRVALDES vadītājs, Madonas novada pašvaldības Attīstības nodaļas vecākais speciālists kultūras jomā, Madonas novada pašvaldības Kultūras un sporta jautājumu komiteja.